Sodba Splošnega sodišča (prvi senat) z dne 21. decembra 2021 –

KS/Frontex

(Zadeva T‑409/20)

„Javni uslužbenci – Začasni uslužbenci – Pogodba o zaposlitvi za določen čas – Odpoved pogodbe – Izguba zaupanja – Člen 47(b)(ii) PZDU – Pravica do izjave – Dolžnost skrbnega ravnanja – Prošnja za pomoč in odškodninski zahtevek – Ničnostna in odškodninska tožba“

1. Uradniki – Začasni uslužbenci – Odpoved pogodbe o zaposlitvi za določen čas zaradi izgube zaupanja – Obveznost obrazložitve – Obseg (Listina Evropske unije o temeljnih pravicah, člen 41(2)(c); Kadrovski predpisi za uradnike, člen 25, drugi odstavek; Pogoji za zaposlitev drugih uslužbencev, člen 47(b)(ii)) (Glej točke od 51 do 58.)

2. Uradniki – Začasni uslužbenci – Načela – Pravica do obrambe – Obseg – Obveznost zaslišanja zadevne osebe pred sprejetjem odločbe o odpovedi pogodbe o zaposlitvi iz razlogov, povezanih z medsebojnim zaupanjem – Obseg – Dokazno breme (Listina Evropske unije o temeljnih pravicah, člen 41(2)(a); Pogoji za zaposlitev drugih uslužbencev, člen 47(b)(ii)) (Glej točke od 67 do 71, 85, 87 in 88.)

3. Uradniki – Začasni uslužbenci – Odpoved pogodbe o zaposlitvi za določen čas – Diskrecijska pravica uprave – Dolžnost skrbnega ravnanja uprave – Upoštevanje interesov zadevnega uslužbenca in službe – Utemeljitev, ki se nanaša na izgubo zaupanja – Sodni nadzor – Meje – Očitna napaka pri presoji – Pojem – Dokazno breme (Pogoji za zaposlitev drugih uslužbencev, člen 47(b)(ii)) (Glej točke od 100 do 102, 104, 113, 126 in 127.)

4. Uradniki – Pravice in obveznosti – Prijava dejstev, na podlagi katerih je mogoče domnevati, da gre za nezakonito dejavnost ali hudo kršitev – Obseg obveznosti – Varstvo uradnika, ki je sporočil taka dejstva – Meje (Kadrovski predpisi za uradnike, člena 21a(3) in 22a(3)) (Glej točko 140.)

5. Uradniki – Načela – Pravica do domneve nedolžnosti – Obseg (Listina Evropske unije o temeljnih pravicah, člen 48(1)) (Glej točki 151 in 152.)

6. Uradniki – Začasni uslužbenci – Odpoved pogodbe o zaposlitvi za določen čas – Diskrecijska pravica uprave – Obveznost uvedbe disciplinskega postopka – Neobstoj (Pogoji za zaposlitev drugih uslužbencev, člena 47(b)(iii) in 49(1)) (Glej točko 154.)

7. Pritožbe uradnikov – Sodba o razglasitvi ničnosti – Učinki – Obveznost sprejetja izvedbenih ukrepov – Sodba, s katero je bila razglašena ničnost odločbe o zavrnitvi prošnje za pomoč – Odškodninski zahtevek tožeče stranke glede nastale nepremoženjske škode – Preuranjen predlog (člen 266 PDEU; Kadrovski predpisi za uradnike, člen 24) (Glej točko 179.)

Predmet

Predlog na podlagi člena 270 PDEU, prvič, za razglasitev ničnosti odločbe Frontex z dne 30. avgusta 2019, s katero je bila odpovedana pogodba o zaposlitvi za določen čas tožeče stranke, in odločbe z dne 13. februarja 2020, s katero sta bila zavrnjena prošnja za pomoč in odškodninski zahtevek tožeče stranke, ter drugič, za določitev odškodnine za nematerialno škodo, ki naj bi zato nastala tožeči stranki.

Izrek

1. Odločba Evropske agencija za mejno in obalno stražo (Frontex) z dne 13. februarja 2020 se razglasi za nično v delu, v katerem se nanaša na zavrnitev prošnje KS za pomoč.

2. V preostalem se tožba zavrne.

3. KS nosi polovico svojih stroškov.